  Майя Бывальцева Удмуртиысь «Пайдаё» сезьы печення «Вкусы России» йӧскалык вожвылъяськонэ пыриське. Со сярысь улосвыл тӧролэн но кивалтэтлэн пресс-службазы ивортӥз. Печення вашкала рецептъёсъя пыжиське. Отын таза изэм пызь но паньгатэм сезьы тысь кутӥсько, етӥн кидыс яке нюрмульы ватсаське. Озьы ик вожвылъяськонэ Сарапулысь кампетьёс, шунтэм вӧйын пельнянь, перепеч пырисько. Вераны кулэ, конкурсын кужымзэс мертаны азьвыл аре пыриськемъёслэн но луонлыксы вань. Соин ик кунамы улӥсьёс элькунамы поттэм ӵынатэм стерляден, кеч йӧллэсь сырен, Каракулиноысь пастилаен, чечыен, бакча сиёнъёслэсь чипсыен выльысь тодматскыны быгатозы. Оглом йӧскалык вожвылъяськонэ Удмуртиысь 10-лэсь трос сиён-юонъёс пыриськозы шуыса чаклало Россиысь гурт возёсъя министерствоен ортчытӥськись «Вкусы России» конкурслы кутскон сётӥзы 17-тӥ инвожое. Радъясьёслэн ивортэмзыя, та дырлы 47 улосвылъёсысь 215 куриськонъёс вуизы ни. Куриськонъёсты кутон 1-тӥ куарусёнозь мыноз. Вожвылъяськон сярысь рос-просгес  тодматскыны луоз. Тодэ вайытом, 2020-тӥ арын перепеч 10 устоосыз сиёнъёс пӧлы пыриз. Тегъёс: Мерлык Удмуртия Россия вожвылъяськон сиён-юонъёс сиён  